
	[bookmark: nev]BALOGH GERGŐ
magyar
BA, 6. félév
Eszterházy Károly Főiskola
Bölcsészettudományi Kar
	






Témavezető:
	Dr. Bednanics Gábor
főiskolai docens, EKF BTK




Karinthy nyelvet ölt

Hiába tartozik Karinthy Frigyes tipikusan azok közé a magyar szerzők közé, akiknek neve hazánkban máig szinte bárki számára ismerősként csenghet, úgy tűnik, az ismerősség ilyen jellege mégsem feltétlenül garantálja a szakirodalom általi (el)ismertséget, amellett, hogy a közhangulat az életmű irodalomtörténeti kánonnak alávetett meg-megújuló vizsgálatát, és egészében véve a korpuszt „túlzott” figyelemben részesíteni kívánó invenciózus törekvéseknek sem kedvez különösebben (vagy legalábbis semmiképpen sem ösztönzi azokat). Ennek nyilvánvaló következményei közé tartozik Karinthy – különösen a közelmúltban – irodalmának „elhárítása”, ritka értelmezettsége, valamint látens vagy explicit formában az életmű alulértékeltsége is. Dolgozatom első felében arra keresem a választ, hogy ez a meglehetősen furcsának tűnő helyzet hogyan jöhetett létre, azaz hogyan sodródott Karinthy életműve az irodalmi gondolkodás paradigmasorának korabeli magja felől a határ, a feledés jelenlegi pozíciója felé. Ezután következő lépésként a szerző nyelvszemléletét egy az eddigi vélekedésektől szükségszerűen eltérő mivoltában elgondolandó alanyként írom körül, tehát Karinthy írásait azok korábban leginkább elhanyagolt poétikai és ontológiai tanulságainak olvasásával törekszem egy új, a szerző szövegeivel és filozófiai belátásaival összhangban lévő, a művek irodalmi működése közben és Karinthy belátásai között valóban tetten érhető nyelvszemlélettel összefüggésbe hozni.



